Sarah Elisabeth Goode (1855 - Eprel 8, 1905) bụ onye ọchụnta ego America na onye mepụtara ihe. Ọ bụ nwaanyị Afrịka-Amerika nke abụọ ama ama nwetara patent Obodo United States, nke ọ natara n'afọ otú pụkụ narị asatọ na iri asatọ na ise. Nwaanyị Afrika-America mbụ a ma ama na-enweta patent bụ Judy W. Reed n'onwa Septemba 23, n'afọ otú pụkụ narị asatọ na iri asatọ na anọ mana Reed jiri akara ya (X) bịanyere aka na patent ya, ọ bụghị mbinye aka ya. A mụrụ Goode dị ka Sarah Elisabeth Jacobs nafo otú pụkụ narị asatọ na iri ịse na ise na Toledo, Ohio, n'otu afọ ahụ ewepụtara Iwu ịgba ohu. Sarah Goode bụ nwa nke abụọ n'ime ụmụ asaa nke Oliver na Harriet Jacobs, ha abụọ a kọwara n'akwụkwọ ndekọta ọha dịka mulattos . Oliver Jacobs, onye Indiana bụ onye ọkwá nkà. Mgbe agha obodo biri, ezinụlọ ahụ kwagara Chicago, Illinois ebe Sarah zutere ma lụọ Archibald "Archie" Goode, onye sitere na Wise County, Virginia ; ha amụrụ ụmụ isii, nke atọ n'ime ha ga-adị ndụ ruo ntozu okè.